system
Răspunde în limba română, în stilul Wikipedia, cat mai corect gramatical.
user
Ce poți să îmi spui despre acest subiect: Lothar Rădăceanu?
assistant
Lothar Rădăceanu (n. 19 mai 1899, Rădăuți – d. 24 august 1955, Helsinki) pe numele său adevărat Lothar Wuertzel sau Wurzer a fost un om politic român, etnic german (șvab ), dedicat cauzei comuniste.

Biografie 

Ca scriitor, a utilizat și pseudonimele Robert Hart și Walter Rohuz.
 În anii '20, semna poeziile publicate în limba germană cu anagrama Walter Rohuz.

Lothar Rădăceanu a fost Ministrul muncii în Guvernul Constantin Sănătescu (2) (4 noiembrie - 5 decembrie 1944), în Guvernul Nicolae Rădescu (6 decembrie 1944 - 28 februarie 1945) și în Guvernul Petru Groza (1) (6 martie 1945 - 30 noiembrie 1946); Ministrul muncii și asigurărilor sociale în Guvernul Petru Groza (2) (1 decembrie 1946 - 29 decembrie 1947) și Guvernul Petru Groza (3) (30 decembrie 1947 - 14 aprilie 1948); Ministrul muncii și prevederilor sociale Guvernul Petru Groza (4) (15 aprilie 1948 - 2 iunie 1952) și în Guvernul Gheorghe Gheorghiu-Dej (1) (2 iunie - 28 iulie 1952).

Ca membru al Partidului Social Democrat a susținut unificarea acestui partid cu Partidul Comunist Român. Datorită rolului important pe care l-a avut în atragerea social-democraților spre unificarea cu Partidul Comunist Român a fost răsplătit cu numeroase funcții în Partidul Muncitoresc Român, rezultat din unificarea din 1948. A fost membru al Biroului Politic, membru al Comitetului Central, membru al Secretariatului CC, precum și membru al Biroului Organizatoric. A căzut în dizgrație în 1952, astfel că după Plenara din 26-27 mai 1952, nu a mai ocupat funcții importante.

Lothar Rădăceanu a fost deputat în Adunarea Deputaților în sesiunea 1946 - 1948; a fost deputat în Marea Adunare Națională în sesiunile din perioada 1948 - 1952 și 1952 - 1957.

A fost profesor universitar, șef al Catedrei de Germanistică de la Facultatea de Limbi și Literaturi Străine a Universității din București. În 1955 a fost ales membru titular al Academiei Române.

A murit în 1955 la Helsinki, unde participa la o Conferință Interparlamentară.

Note

Legături externe 

Nașteri în 1899
Nașteri pe 19 mai
Decese în 1955
Decese pe 24 august
Membri titulari ai Academiei Române
Miniștri comuniști români
Germani din Bucovina
Politicieni români
Rădăuțeni
Deputați români în Marea Adunare Națională
Membri ai Comitetului Central al Partidului Comunist Român
Scriitori români
Profesori ai Universității din București
Români cunoscuți sub pseudonimele folosite
Membri ai Partidului Muncitoresc Român